বালিগঞ্জ আসনে নতুন প্রার্থীর নাম ঘোষণা করলেন হুমায়ুন!

ওয়েব ডেস্ক : নতুন দল ঘোষণা করেছেন হুমায়ুন কবীর (Humayun Kabir )। দলের নাম ‘জনতা উন্নয়ন পার্টি’ (Janata Unnanyan Party)। তার পরেই বিভিন্ন আসনের জন্য প্রার্থীদের নাম ঘোষণা করেছেন তৃণমূলের সাসপেন্ডেড বিধায়ক। তার মধ্যে নাম ছিল বালিগঞ্জের (Ballygunge) প্রার্থীর নামও। তাঁর নাম হল নিশা চট্টোপাধ্যায়। কিন্তু এর কিছু পরেই সরিয়ে দেওয়া হয় তাঁর নাম। তার ২৪ ঘন্টার মধ্যে নতুন প্রার্থীর নাম ঘোষণা করল হুমায়ুন কবীরের জনতা উন্নয়ন পার্টি।

নতুন ওই প্রার্থী হলেন প্রাক্তন পুলিশ কর্তা আবুল হাসান। জানা গিয়েছে, সম্পর্কে তিনি নাকি হুমায়ুনের মামা। তাঁর নাম ঘোষণা করতেই আবুল হাসান বলেন, আমি রাজনীতির লোক নই। দীর্ঘদিন ধরে করে এসেছি পুলিশের চাকরি। হুমায়ুন বলেছে সেই কারণে দাঁড়াতেই হবে।

আরও খবর : গঙ্গাসাগরে শুভেন্দুর সভা নিয়ে বড় নির্দেশ কলকাতা হাইকোর্টের!

তবে কেন নিশাকে সরানো হল? তা নিয়ে প্রশ্ন উঠছিল। এ নিয়ে ভরতপুরের বিধায়ক জানান, নিশা চট্টোপাধ্যায় (Nisha Chatterjee) এমন অনেক ভিডিয়ো সমাজমাধ্যমে রয়েছে, তা দলের ভাবমূর্তি নষ্ট করবে। সেই কারণেই বালিগঞ্জ আসনে প্রার্থী বদল করা হল। প্রার্থী ঘোষণা করার পর হুমায়ুন জানান, আবুল হাসান তাঁর নিজের মাম নন। বরং তাঁর মায়েক খুড়তুতো ভাই। তাঁকে জেতানোর দায়িত্ব যে তাঁর, জানিয়েছেন তৃণমূলের সাসপেন্ডেড বিধায়ক।

প্রসঙ্গত, তৃণমূল থেকে সাসপেন্ড হওয়ার পরেই গত ২২ ডিসেম্বর নতুন দলের নাম ঘোষণা করার কথা বলেছিলেন হুমায়ুন। সেই মতো গত সোমবার দল ঘোষণা করেন তিনি। তার পরেই ২০২৬ সালের নির্বাচনের জন্য ১০ জন প্রার্থীর নাম ঘোষণা করেছিলেন তিনি। সেই তালিকায় আসন্ন নির্বাচনে রেজিনগর ও বেলডাঙা থেকে লড়ার কথা জানান তিনি। সঙ্গে বালিগঞ্জের প্রার্থীর নামও ঘোষণা করেছিলেন হুমায়ুন কবীর। তবে কিছু পরেই প্রার্থীর নাম বদল করা হল। আর নতুন প্রার্থী হলেন আবুল হাসান।

দেখুন অন্য খবর :